b"\n_START_ARTICLE_\nChimigraf\n_START_SECTION_\nHist\xc3\xb2ria\n_START_PARAGRAPH_\nVa ser fundada l'any 1970 al municipi de l'Hospitalet de Llobregat per Orazio Samoggia, conegut empresari itali\xc3\xa0 del sector gr\xc3\xa0fic._NEWLINE_Des del 1970 fins al 1980 l'empresa va anar creixent fins a ocupar una posici\xc3\xb3 rellevant al sector de les tintes flexogr\xc3\xa0fiques poliam\xc3\xaddiques. _NEWLINE_El 1986, sis anys despr\xc3\xa9s d'haver traslladat les instal\xc2\xb7lacions al municipi de Rub\xc3\xad (Barcelona), la companyia va incrementar de forma important la seva posici\xc3\xb3 al mercat creant una nova f\xc3\xa0brica per la producci\xc3\xb3 de dispersions pigment\xc3\xa0ries s\xc3\xb2lides (chipa) i, m\xc3\xa9s tard, una secci\xc3\xb3 especial, dedicada al creixent mercat de les tintes flexogr\xc3\xa0fiques a l'aigua._NEWLINE_Chimigraf es va introduir en altres mercats com el de Fran\xc3\xa7a, Am\xc3\xa8rica del Sud, Nord d'\xc3\x80frica i est d'Europa._NEWLINE_L'any 1985 es van inaugurar les f\xc3\xa0briques de Val\xc3\xa8ncia i Madrid._NEWLINE_L'any 2000 va entrar al mercat de les tintes digitals, creant una nova estructura per la fabricaci\xc3\xb3 de tintes ink-jet._NEWLINE_Chimigraf Ib\xc3\xa9rica t\xc3\xa9 tecnologia pr\xc3\xb2pia al camp de les tintes ink-jet D.O.D. solvent\xc3\xa0ries, a l'oli o de curat UV._NEWLINE_Ha col\xc2\xb7laborat i participat com expositor a la 1a Fira MINIMIZAR organitzada pel Observatorio de Medio Ambiente; l'objectiu d'aquesta fira \xc3\xa9s promocionar tecnologies, productes i processos que redueixin els residus."